Okresná prokuratúra Spišská Nová Ves 
Elektrárenská 1, 052 01 Spišská Nová Ves 1 	

Sp. zn. : 3 Pv 407/12/8810	Spišská Nová Ves, 23.11.2012
EEČ : 2-68-447-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od marca 2012, doposiaľ, v Danišovciach, okres Spišská Nová Ves a inde, ako otec mal. XXXXX, nar. XXXXX, mal. XXXXX, nar. XXXXX, mal. XXXXX, nar. XXXXX, neprispieval riadne a včas na ich výživu, i keď mu táto povinnosť vyplýva z § 62 Zák. o rodine a podľa rozsudku  Okresného súdu v Spišskej Novej Vsi sp. zn. 15P 348/2011 zo dňa 08.02.2012, právoplatným dňa 28.03.2012 mal prispievať na výživu mal. XXXXX sumou vo výške 60 €, na mal. XXXXX sumou vo výške 60 € a mal. XXXXX sumou vo výške 50 €, vždy do 15. dňa v  mesiaci vopred do rúk XXXXX, matky detí, čím mu vznikol dlh na výživnom v sume najmenej 290 €
lebo zanikla trestnosť činu
Odôvodnenie:
Vyšetrovateľ PZ, Odboru kriminálnej polície v Spišskej Novej Vsi pod sp. zn. ORP-623/OVK-SN-2012 stíhal obvineného XXXXX pre prečin zanedbania povinnej výživy  podľa § 207 ods. 1, ods. 3 písm. b) Tr. zák. na tom skutkovom základe, že v dobe od marca 2012, doposiaľ, v Danišovciach, okres Spišská Nová Ves a inde, ako otec mal. XXXXX, nar. XXXXX, mal. XXXXX, nar. XXXXX, mal. XXXXX, nar. XXXXX, neprispieval riadne a včas na ich výživu, i keď mu táto povinnosť vyplýva z § 62 Zák. o rodine a podľa rozsudku  Okresného súdu v Spišskej Novej Vsi sp. zn. 15P 348/2011 zo dňa 08.02.2012, právoplatným dňa 28.03.2012 mal prispievať na výživu mal. XXXXX sumou vo výške 60 €, na mal. XXXXX sumou vo výške 60 € a mal. XXXXX sumou vo výške 50 €, vždy do 15. dňa v  mesiaci vopred do rúk XXXXX, matky detí, čím mu vznikol dlh na výživnom v sume najmenej 290 €.

	Po ukončení skráteného vyšetrovania vyšetrovateľ PZ dňa 12.10.2012 spracoval návrh na podanie obžaloby obvineného.

	Preskúmaním návrhu vyšetrovateľa 	PZ a na vec sa vzťahujúceho trestného spisu bol  vyšetrovací spis  dňa 25.10.2012 odovzdaný Okresnému súdu v Spišskej Novej Vsi s návrhom na vykonanie mediácie. 

	XXXXX, matka detí vypovedala, že obvinený v roku 2012 neplatil riadne výživné na ich spoločné deti, keď v dobe od mesiaca marec 2012 do septembra 2012, okrem mesiacov máj a august, jej na výživu neprispel ničím. Zaplatil jej len v mesiaci máj 2012 a to sumu vo výške 200 € a v mesiaci august sumu vo výške 300 €. Uvedenú okolnosť oznámila polícii dňa 16.08.2012. Potvrdila, že konaním obvineného neboli jej maloleté deti vystavené nebezpečenstvu núdze.
 	Následne jej obvinený začal bežné výživné riadne platiť a dňa 27.09.2012 uhradil oprávnenej sumu vo výške 400 €.

	V rámci mediačného konania na Okresnom súde v Spišskej Novej Vsi dňa 14.11.2012 obvinený XXXXX predložil doklad o zaplatení výživného vo výške 290 € a to hotovostným vkladom na účet oprávnenej. Následne dňa 16.11.2012 predložil Okresnému súdu v Spišskej Novej Vsi doklad o úhrade bežného výživného za mesiac november 2012 vo výške 170 €, čím takto uhradil dlh na výživnom od mesiaca marec 2012 doposiaľ. 

Podľa § 215 ods. 1 písm. h) Tr. por. „prokurátor zastaví trestné stíhanie, ak zanikla trestnosť činu“.  

Podľa § 86 písm. a) Tr. zákona „trestnosť  zanedbania povinnej výživy zaniká, ak  trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu“.

Keďže boli splnené podmienky účinnej ľútosti, bolo potrebné rozhodnúť tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť obvineného a poškodeného, ktorá  má odkladný účinok ( § 215 ods. 6 Tr. por. ).Sťažnosť sa podáva orgánu, proti ktorého uzneseniu smeruje a to do  troch  dní  od oznámenia uznesenia ( § 187  Tr. por. ).

JUDr. Petra Dobranská
prokurátorka